OpenLLM-France/wikimedia huggingface dataset:
# Peniti-Koedrac'h

Peniti-Koedrac'h :
| Kastell Lorges. ||
| Anv gallaouek | L'Ermitaij |
| Anv gallek (ofisiel) | L'Hermitage-Lorge |
| Bro istorel | Bro-Sant-Brieg |
| Melestradurezh ||
| Departamant | Aodoù-an-Arvor |
| Arondisamant | Sant-Brieg |
| Kanton | Ploheg (betek 2015) Pleneventer (abaoe 2015) |
| Kod kumun | 22080 |
| Kod post | 22150 |
| Maer Amzer gefridi | Françoise Le Fur 2014-2015 |
| Etrekumuniezh | KK Kreiz Aodoù-an-Arvor Galloud 4 |
| Bro velestradurel | Bro Sant-Brieg |
| Poblañsouriezh ||
| Poblañs | 756 ann. (2013) |
| Douaroniezh ||
| Daveennoù lec'hiañ | 48° 19′ 57″ Norzh 2° 49′ 39″ Kornôg / 48.3325, -2.8275 |
| Uhelderioù | kreiz-kêr : 235 m bihanañ 169 m — brasañ 295 m |
| Gorread | 37,82 km² |
| Peniti-Koedrac'h ||
| kemmañ |
Peniti-Koedrac'h a oa ur gumun eus kanton Pleneventer, e departamant Aodoù-an-Arvor, e norzh Breizh.
Bodet e voe gant Peniti-Koedrac'h d'ar 1añ a viz Genver 2016 d'ober ur gumun nevez: Ploheg-Peniti.

## Douaroniezh

* Emañ andon an Urn e Peniti-Koedrac'h.

## Istor
### XX$^{vet}$ kantved
#### Brezel-bed kentañ

* Mervel a reas 56 gwaz abalamour d'ar brezel hervez monumant ar re varv, da lavaret eo 6,05 % ag ar boblañs hervez an niveradeg bet graet e 1911; lazhet e voe unan anezhe e Falisolle e Belgia d’an 21 a viz Eost 1914, korporal e oa er 47vet Rujumant Troadegiezh.

#### Eil Brezel-bed

* Mervel a reas seizh den ag ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas ur pennbrigadier eus ar gumun d’an 23 a viz Even 1956.

## Monumantoù ha traoù heverk

* Kastell "Lorges".
* Kastell "Belorient".
* Kastelloù "Lorges" ha "Belorient".
* An iliz katolik.
* Iliz katolik Intron-Varia.
* Monumant ar re varv e-tal an iliz katolik, luc’hskeudenn ha kartenn-bost.
* Plakenn ar re varv (1914-1918) en iliz katolik, luc’hskeudenn.
* Monumant ar re varv (1939-1945), luc’hskeudenn ha kartenn-bost.

## Emdroadur ar boblañs aboe 1962

Demografiezh :
| 1962 | 1968 | 1975 | 1982 | 1990 | 1999 | 2006 | 2013 |
| 657 | 691 | 649 | 631 | 630 | 652 | 729 | 756 |
| Abaoe 1962 : Poblañs hep kontoù doubl ||||||||
Niver a annezidi

## Pennadoù kar

* Ploheg,
* Ploheg-Peniti.

## Liammoù diavaez

a vo kavet e Wikimedia Commons.
* (br)Peniti-Koedrac'h war al lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Penkermin

Penkermin zo un ti-embann krouet e 2016, renet gant Michel Dardare e Pabu, a embann labourioù ha troidigezhioù Job Lec'hvien. Anvet eo bet diwar anv ar gêriadenn m'edo an aotrou Lec'hvien o chom, e Pabu. Ar Bibl eo al levr kentañ bet embannet gantañ, e 2018$^,$.
Kenlabourat a ra gant ar gumuniezh Tiegezh Santez Anna.
Ar misal suliek (bloavezhioù A, B, K) a zo bet embannet e 2021.

## Notennoù

* ↑ (ISBN 978-2-9541574-0-5)
* ↑ (fr) Une nouvelle bible an langue bretonne.
* ↑ Ar Bibl troet e brezhoneg, Penkermin, 2018, p. 2.
# Penitiour

Ur penitiour zo un den a ya da vevañ en digenvez evit abegoù relijiel. Peniti a reer eus al lec'h ma ra e annez.
Diwar ar galleg "ermite" e vez lavaret ivez "ermit" e-lec'h "penitiour" hag "ermitaj" e-lec'h "peniti".

## Kristeniezh

Ar benitiourien gentañ a zo bet, hervez an hengoun kristen, Paol Teba hag e ziskibl Anton Veur, a oa o vevañ e dezerzh Ejipt e korn-bro Teba pe Tebai, war-dro 250-350. Diwar ar skouer-se e voe graet kemend-all gant meur a zen en dezerzhioù ken e voent anvet "Tadoù en Dezerzh".
Kemeret e veze skouer war ar C'hrist a yae en dezerzh evit pediñ, argas an temptadurioù pell dioutañ ha klask tostaat da Zoue evel m'eo bet kontet en Aviel.
En XX$^{vet}$ kantved ez eas Charles de Foucauld d'ar Sahara da vevañ evel ur penitiour eno met ne oa ket evit mirout a gaout darempred gant an dud a oa o chom tro-war-dro.

## Gwelet ivez

* Peniti
* Temptadur Sant Anton
# Penmaen

Penmaen zo ur gumuniezh e kontelezh Caerffili, Kembre, 227.6 km eus Kerdiz E 2011 e oa poblet gant 5044 a dud, ha 510 anezho (10.1%) a oa kembraegerien..

## Notennoù

* ↑ Enwau Lleoedd; Canolfan Bedwyr
* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
Abertridwr • Argoed • Bargoed • Bedwas • Caerffili • Cefn Bychan • Y Coed-Duon • Crymlyn • Cwmcarn • Draethen •
Fochriw • Gelli-gaer • Y Groes-wen •
Hengoed • Llanbradach • Machen • Maesycwmer •
# Penisarcwm

Penisarcwm zo ur gêriadenn vihan eus Kembre, e kontelezh Powys. Emañ e-kichen Lenn Efyrnwy, er mervent da gêriadenn Llanwddyn, war lez ar stêr Conwy.
# Penmachno

Penmachno zo ur gêriadenn eus hanternoz Kembre, e Sir Conwy. Emañ e kumuniezh Bro Machno, er c'hreisteiz da v-Betws-y-Coed. Redek a ra an afon Machno dre ar gêriadenn.

## Tud brudet

* William Morgan (1545-1604), eskob ha troer ar Bibl e kembraeg
# Poggio Renatico

Poggio Renatico zo ur gumun italian e proviñs Ferrara, en Emilia Romagna.
# Poggio Picenze

Poggio Picenze zo ur gumun eus Italia – e proviñs L'Aquila, en Abruzzo.
# Poggio San Lorenzo

Poggio San Lorenzo zo ur gumun italian e proviñs Rieti, e rannvro Lazio.
# Poggio Nativo

Poggio Nativo zo ur gumun italian e proviñs Rieti, e rannvro Lazio.
# Poggio Sannita

Poggio Sannita zo ur gumun eus Proviñs Isernia, e Molise, en Italia.
# Poggio a Caiano

Poggio a Caiano zo ur gumun eus Italia e rannvro Toskana, e proviñs Prato.
# Poggio Rusco

Poggio Rusco zo ur gumun en Italia, e Proviñs Mantova ha rannvro Lombardia.
# Poggio San Vicino

Poggio San Vicino zo ur gumun eus Italia e proviñs Macerata, e rannvro Marche.
# Poggio Torriana

Poggio Torriana zo ur gumun en Italia, e proviñs Rimini hag e rannvro Emilia-Romagna.
# Poggio San Marcello

Poggio San Marcello zo ur gumun italian e proviñs Ancona, er Marche.
# Melara

Melara zo ur gumun italian e Proviñs Rovigo e Veneto.
# Melchior García Sampedro

Melchor García Sampedro Suárez hervez ar stumm spagnolek, pe Melchior Garcia Sampedro (Xuyên) evel m'eo anavezet alies$^,$, a oa ur beleg dominikan spagnol bet eskob e Viêt-Nam. Merzheriet eo bet en un doare kriz-kenañ d'an 28 a viz Gouere 1858 e Nam Dinh war urzh an impalaer Tu Duc goude bezañ bet harzet d'an 8.
Lakaet eo bet war roll sent an Iliz Katolik gant ar Pab Yann-Baol II e-touez an 117 den bet merzheriet e Viêt-Nam etre 1745 ha 1862, d'an 19 a viz Mezheven 1988. Lakaet oa bet war roll ar wenvidien gant ar Pab Pi XII d'an 29 a viz Ebrel 1951.
Ganet eo bet d'ar 26 a viz Ebrel 1821 e Cortes e-kichen Oviedo (Asturias). Studiet en deus an deologiezh e Skol-veur Oviedo. Beleget eo bet e 1847 e kouent dominikan Ocaña.
Kelenner e voe e Skol-veur Manila (Filipinez) e 1848. Goulenn a reas bezañ kaset evel misioner da Viêt-Nam e 1849. Diorren a reas an ospitalioù du-hont peurgetket. Anvet e voe eskob eskopti Bùi Chu d'ar 27 a viz Gouere 1857 goude bezañ bet keneskob José María Díaz Sanjurjo o.p. (merzheriet an deiz-se, bet anvet eskob d'ar 26 a viz Eost 1952) abaoe 1853. Merzheriet e voe e 1858 pa oa Tu Duc impalaer (1847-1883).

## Daveoù

* ↑ Lec'hienn ar Vatikan, e spagnoleg
* ↑ Lec'hienn ar Vatikan, e galleg
* ↑ Gant kristenien Viet Nam
# Melazzo

Melazzo (Mlass e piemonteg) zo ur gumun en Italia, e Piemonte, e proviñs Alessandria.
# Melbourne (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Melbourne zo anavezet hiziv evel anv ur gêr vras e stad Victoria (Aostralia). Koulskoude eo anv meur a lec'h, ha da gentañ-penn, hervez an istor, hini meur a gêr e Bro-Saoz.

### Bro-Saoz

* Melbourne (Derbyshire)
* Melbourne (East Riding of Yorkshire)
* Melbourn, Cambridgeshire

### Stadoù-Unanet

* Melbourne (Arkansas)
* Melbourne (Florida)
* Melbourne (Iowa)
* Melbourne (Kentucky)
* Royal Melbourne (Chicago)

### Antarktika

* Mount Melbourne

## Tud

* William Lamb, 1añ beskont Melbourne (1748-1829)
* William Lamb (1779-1848), eil beskont Melbourne
* Frederick Lamb trede beskont Melbourne (1782-1853)
# Melc'hwed

Melc'hwed :
| Limax maximus ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Pulmonata |
| D'ar vevoniezh e tenn ar pennad-mañ. ||
Melc'hwed eo an anv boutin a reer eus ur rummad gastropoded gant krogenn ebet, pe neuze gant ur grogenn dister-kenañ evit reoù ’zo.

## Gwelet ivez

* Melc'hwed-krogennek

## Liammoù diavaez

* Biology of Slugs
* Ohio State University slug fact sheet
* Leopard Slug Info
* Eastern Box Turtles eat slugs and snails
* Pancake Slug (Veronicella sloanei) Info
* Land Slugs and Snails and Their Control (pub. 1959) hosted by the UNT Government Documents Department
* slugs of Florida on the UF / IFAS Featured Creatures Web site
# Melar

E Breizh, Sant Maelar, pe Melar, a zo bet un eskob merzheriet tro 544.
# Melbann

Enez Melbann :
| Melbann. ||
| Anv gallek | Île Malban |
| Geografiezh ||
| Enezeg | Jentilez |
| Lec'hiadur | Aod ar Vein Ruz, Mor Breizh |
| Daveennoù lec'hiañ | 48° 53′ 30″ N, 3° 27′ 51″ K |
| Lein uhelañ | 29 m |
| Melestradurezh ||
| Bro | Breizh |
| Bro hengounel | Bro-Dreger |
| Departamant | Aodoù-an-Arvor |
| Kumunioù | Perroz-Gireg |
| Poblañs ||
| Poblañs | 0 ann. |
| Titouroù all ||
| Dizoloadenn | Ragistor |
| Gwerzhid-eur | UTC+1 |
| kemmañ |
Enez Melbann a zo unan eus enezennoù ar Jentilez e-tal Bro-Dreger hag Aodoù-an-Arvor. Emañ etre Bonno ha Riouzig ha stag ouzh kumun Perroz-Gireg. Enezenn vihanañ ar Jentilez eo. War ar reier e-kichen e weler reuniged. Difennet eo dilestrañ warni abalamour m'emañ e gwarezva natur ar Jentilez.

## Evned

An enezenn-mañ a ro bod d'ur bochad spesadoù evned, en o zouez ar vorvran-guchenn, ar gouelan gris, ar gouelan bras, spesadoù alcidae hag ur c'houblad falc'huned pirc'hirin.
# Melbourne

    Evit implijoù all, gwelet Melbourne (disheñvelout).
Melbourne (distaget [ˈmɛlbən] e saozneg) zo unan eus kêrioù brasañ Aostralia ha kêr-benn stad Victoria.
En em astenn a ra Melbourne war 1.705 km² ha reiñ a ra bod da 4.246.345 a annezidi (e 2012) a oa er veurgêr. Gant se ez eo an eil kêr vrasañ en Aostralia (goude Sydney). Emañ war aod su ar vro, war ribl bae Port Phillip.
Diazezet e oa bet gant trevadennerien deuet eus Europa e 1835.
E 1956 e oa bet degemeret ar C'hoarioù Olimpek e Melbourne. Degemer a ra ivez bep bloaz Priz Bras Aostralia e Formulenn 1 abaoe 1996.

## Doareoù ar vuhez

Hervez renkadur an Economist Intelligence Unit eo Melbourne ar gêr wellañ er bed evit bevañ.

## Kêrioù gevellet

* Osaka, Japan (1978)
* Tianjin, Republik Pobl Sina (1980)
* Thessaloniki, Gres (1984)
* Boston, Stadoù-Unanet (1985)
* Sant-Petersbourg, Rusia (1989)
* Milano, Italia (2004)

## Liammoù diavaez

* (en) Lec'hienn ofisiel
* Melbourne Ethnic Community Radio
a vo kavet e Wikimedia Commons.
# Melchior Ndadaye

Melchior Ndadaye (28 a viz Meurzh 1953 - 21 a viz Here 1993) a oa ur politikour Hutu eus Burundi, bet prezidant ar vro e 1993.
Kemer a reas perzh Ndadaye e krouidigezh ar strollad politikel FRODEBU (Front pour la Démocratie au Burundi) e 1986. Gounit a reas an dilennadeg demokratel kentañ aozet d'ar 1añ a viz Even 1993. Daoust m'eo an Hutued a ya d'ober muiañniver poblañs Burundi e veze renet ar vro gant an Tutsied betek-hen. Ndadaye a anvas Sylvie Kinigi, un Tutsi, da Vinistrez kentañ.
Melchior Ndadaye a voe lazhet e-pad un taol-Stad aozet gant an arme d'an 21 a viz Here 1993. Kaoz e voe an darvoud-se eus ur brezel diabarzh spontus etre Tutsied ha Hutued hag a varvas ennañ etre 50 000 ha 200 000 den.
g • ka • kePrezidanted Burundi :
* Michel Micombero · Jean-Baptiste Bagaza · Pierre Buyoya · Melchior Ndadaye · François Ngeze · Sylvie Kinigi · Cyprien Ntaryamira · Sylvestre Ntibantunganya · Pierre Buyoya · Domitien Ndayizeye · Pierre Nkurunziza  · Évariste Ndayishimiye ·
# Pont Alcántara (Toledo)

Pont Alcántara (eus ar ger arabek القنطرة al-qanţara$^{tu}$, "ar pont") zo savet dreist ar stêr Tajo, e kêr Toledo (Spagn), e-harz kastell San Servando, stok ouzh ar Puerta de Alcántara.

## Istor

Savet e voe en amzer kêr Toletum ar Romaned. Unan eus pontoù kêr e oa, ha drezañ e ranke ar birc'hirined tremen. Gwarezet eo gant div zor e pep penn dezhañ, unan a zo barok hag eben krennamzerel. Meur a wech eo bet distrujet en amzerioù ar Reconquista, hag adsavet.
Monumant broadel eo abaoe 1921.
# Pont Books

Pont Books zo anv un dastumad levrioù saoznek evit ar yaouankiz krouet gant an embanner kembraek Gwasg Gomer e Llandysul e Kembre e 1991.
Mar deo saoznek eo al levrioù embannet o devez atav ul liamm bennak gant Kembre a-hervez.
Etre 1994 ha 2014 eo aet 14 gwech ar priz lennegel Gwobr Tir na n-Og gant an dastumad. Ha div wech gant Jennifer Sullivan‎.

## Liamm diavaez

* Pont Books
# Pont Brooklyn

Pont Brooklyn zo ur pont-skourr e kêr New York, a-dreuz an East River. Liammañ a ra karterioù Manhattan ha Brooklyn. C'hwec'h forzh (teir a bep tu) zo evit ar c'hirri hag un hentig zo evit an dud war-droad, e-kreiz hag uheloc'h eget ar c'harrbont.
Digoret e voe d'ar 24 a viz Mae 1883, goude 14 bloavezh labour ha 15 milion a zollarioù a zispignoù. Empentet e voe ar pont gant John Augustus Roebling. A-raok Pont Brooklyn, en doa savet pontoù dreist ar stêr Niagara hag ar stêr Ohio e Cincinnati. Gloazet e voe e deroù al labourioù ha mervel a reas teir sizhun diwezhatoc'h. Gant e vab Washington Roebling e voe kendalc'het e labour ha gant gwreg hennezh, Emily Roebling, e voe echuet.
Pa voe digoret Pont Brooklyn e oa ar pont-skourr brasañ er bed, gant 1 825 metr hed en holl, ha 486 metr hed etre ar pileroù.

## Notennoù

* ↑ history.com (en)
# Pont Alcántara

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Pont Alcántara a vez lavaret eus daou bont e Spagn.
* Pont Alcántara (Alcántara), e-kichen kêr Alcántara, en Extremadura;
* Pont Alcántara (Toledo), e Toledo, e Kastilha-La Mancha.
# Pont Alcántara (Alcántara)

Pont Alcántara, anavezet ivez er vro evel Puente Trajan, zo ur pont roman e mein, war ar stêr Tajo, e kêr Alcántara (Spagn), e proviñs Cáceres, en kumuniezh emren Extremadura.

## Istor

Savet e voe entre 104 ha 106, war urzh an impalaer roman Trajan, e 98, genidik eus Spagn.
Skrivet eo warnañ, er c'hreiz anezhañ : Pontem perpetui mansurum in saecula (Savet em eus ur pont hag a bado da viken)
# Pont Anjev-Breizh

Pont Anjev-Breizh zo ur pont a-ispilh savet e 1953 dreist al Liger, a ra ar vevenn etre Breizh hag Anjev, etre Ankiniz e Breizh, en hanternoz, ha Liré en Anjev, er c'hreisteiz.
# Pont Britannia

Pont Britannia zo ur pont etre Ynys Môn ha douar-bras Kembre dreist an Afon Menai.
Pont Llanfair a reer anezhañ ivez e kembraeg, diwar anv kêriadenn Llanfairpwll, met krediñ a reer eo moranvet ar pont Pont Britannia diwar Carreg y Frydain, anv ur garreg ma sav kolonenn greiz ar pont warni.

## Leoned

Pevar leon kizellet gant John Thomas, e maen-raz, zo bet lakaet e pevar c'horn ar pont. Gant ar barzh John Evans (1826–1888), bet ganet e Porthaethwy, eo bet skrivet ar rimadell-mañ diwar o fennoù :
| Pedwar llew tew Heb ddim blew Dau 'rochr yma A dau 'rochr drew | Pevar leon tev Hep tamm blev Daou er penn-mañ Daou er penn all. |
# Pont Aigues-Vertes

Pont Aigues-Vertes zo ur pont war ar stêr Ron e kanton Geneva, en Suis. Dont a ra an anv Aigues-Vertes eus hini ar c'hlañvdi nepell, a zo war lez ar stêr.
# Pont Akashi Kaikyō

Pont Akashi Kaikyō (明石海峡大橋 Akashi Kaikyō Ō-hashi e japaneg) zo ur pont uhel a ra al liamm etre kêr Kobe e tu Honshu hag Iwaya war enezenn Awaji. Tremen a ra dre Akashi Kaikyō evel lodenn eus an hent-bras Honshu-Shikoku. Echuet e oa bet ar savadur e 1998, deuet e oa da vezañ ar pont uhel brashañ er bed gant 1991 metrad. Unan eus doareoù liammañ pennañ eo d'ar steuñv liammañ dre pontoù Honshū ha Shikoku a grouas tri hent adal riblennoù mor ar vro.

## Istor

A-raok ma vefe savet ar pont, ne c'halled treuziñ strizh-mor Akashi nemet gant bigi dezougen tud. Ul lec'h dañjerus e oa abalamour ma vez korventennoù alies. E 1955 div vag a oa aet d'ar strad e-pad ur gorventenn, 168 a dud a oa aet da Anaon. Ar boblañs a oa bet strafuilhet ar pezh a vountas war ar gouarnamant japanat da sevel ur steuñv evit talañ ouzh kudenn an dezougen el lec'h-se. Soñjet e oa a-benn ar fin sevel ur pont a-us d'ar strizh-mor. Steuñv kentañ ar gouarnamant a oa bet sevel ur pont gant un hent-bras hag un hent-houarn, met pa voe kroget ar savadur e miz ebrel 1988, e voe lakaet un harz ha dalc'het an hent-kirri nemetken. Ar savadur a weler hiziv-an-deiz ne oa bet kroget da sevel nemet e Mae 1988 gant implij ur c'hant a embregerezhioù. Ar pont a zo bet digoret d'an otoioù d'ar 5 a viz Ebrel 1998 e-pad ul lid, ma oa bet gwelet ar priñs Naruhito hag e wreg ar briñsez Masako gant maodiern ar sevel Tsutomu Kawara e penn an abadenn.
# Pont Anna Vreizh

Pont Anna Vreizh zo ur pont e Naoned dreist al Liger, etre Kae ar Foz, war al lez dehoù, ha Prad an Dug, en Enez Naoned (boulouard Léon Bureau). Anvet eo bet en enor da Anna Vreizh.
A-raok savidigezh ar pont-se e oa ur pont-doug el lec'h-se, savet e 1903.
Daou biler en deus. Daou hent en deus evit ar c'harbedoù, div roudenn divrodegoù, ha div riblenn.
# Perito (Campania)

Perito zo ur gumun italian e proviñs Salerno e Campania.
# Perloz

Perloz zo ur gumun italian, e rannvro emren Traoñienn Aosta.
# Perm

Perm, Пермь, Perm’, a zo ur gêr a Rusia, e-harz kornaoueg Menez-Oural.

## Gevelliñ

Gevellet eo Perm gant:
* Louisville (Kentucky) Stadoù-Unanet (abaoe 1994)
* Oxford Bro-Saoz (1995)
* Qingdao Sina (2003)
* Duisburg Alamagn (2007)

## Tud dibar

* Viktor Astafyev, skrivagner
* Aleksandra Kosteniuk, meurc'hoarierez echedoù rusian, bet ganet e Perm.
a vo kavet e Wikimedia Commons.
# Perletto

Perletto (Përlèj e piemonteg) zo ur gumun eus Italia, e proviñs Cuneo, e rannvro Piemonte.
# Perlo

Perlo zo ur gumun eus Italia, e proviñs Cuneo, e rannvro Piemonte.
# Permian

* Eon Fanerozoek
* Paleozoeg
* Kambrian
* Ordovisian
* Silurian
* Devonian
* Karbonifer
* Permian
* Mezozoeg
* Triaseg
* Juraseg
* Kretase
* Kenozoeg
* Paleogenel
* Paleosen
* Eosen
* Oligosen
* Neogenel
* Miosen
* Pliosen
* Pevare oadvezh
* Pleistosen
* Holosen
Ar Permian a zo ur marevezh douarouriel a grog tro-dro da 299 Ma hag a ya betek 248 Ma. Marevezh diwezhañ oadvezh ar Paleozoeg eo.
# Pernes

Kumunioù Frañs :
| Anv | Pernes |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes du Pernois |
| Kanton | Heuchin |
| Kod INSEE | 62652 |
| Kod post | 62550 |
| Maer | Jean-Marie Olivier |
| Amzer-gefridi | 2008-2014 |
| Gorread | 4,58 km² |
| Led | 50° 29' 06" Norzh |
| Hed | 02° 24' 41" Reter |
| Uhelder kreiz | 83 m |
| Uhelder bihanañ | 70 m |
| Uhelder brasañ | 182 m |
| Poblañs hep kontoù doubl | 1 655 (2007) |
| Stankter | 361 a./km² |
| Lec'hienn ar gumun | |
Pernes a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Peristhenes

Peristhenes a oa mab da Aigyptos ha Kaliadne e mojennoù Hellaz kozh. Dimeziñ a reas da Elektra, an Danaidenn, merc'h da Zanaos, ha lazhet e voe ganti.

## Levrlennadur

* ↑ Apollodoros, Bibliotheke, 2.1.5
# Perledo

Perledo zo ur gumun en Italia e Proviñs Lecco, e rannvro Lombardia.
# Qissa: The Tale of a Lonely Ghost

Qissa: The Tale of a Lonely Ghost a zo ur film indian-alaman-gall-izelvroat bet sevenet gant Anup Singh.
Kontañ a ra istor Kanwar, pedervet merc'h Umber Singh, bet desavet evel ur paotr gant he zad ha dimezet d'ur vaouez gantañ.
# Qu'est-ce que le Tiers État ?

Qu'est-ce que le Tiers-État ? (e brezhoneg : Petra eo an Trede Stad?) zo ur flemmskrid embannet gant an Abad Sieyès e miz Genver 1789, a-raok emvod stadoù meur 1789, evit difenn savboent an Trede Stad .
Degas a rae Sieyes e sell buruteller war stad ar gevredigezh d'e vare, embann a rae mennozhioù evit talañ ouzh ar c'hudennoù lies, evel ar vot hervez an niver a dud e pep urzh ha n'eo ket ur vot evit pep urzh kevredigezhel. Mennozh an nasion kreñvoc'h dre an niver eo, re an Trede-urzh o vezañ ar re niverusañ tost da 98% eus ar C'hallaoued. Diaz ganedigezh ar goñvañsion vroadel e oa.
An destenn gant Sieyès a oa bet gwerzhet 30 000 skouerenn anezhi e-doug 4 sizhun.

## Meneg

« Qu'est-ce que le Tiers-État ? Le plan de cet Écrit est assez simple. Nous avons trois questions à nous faire. 1° Qu'est-ce que le Tiers-État ? Tout. 2° Qu'a-t-il été jusqu'à présent dans l’ordre politique ? Rien. 3° Que demande-t-il ? À y devenir quelque chose.»
Ur wech embannet ar bennaenn-se e tiskler c'hoazh:

## Kenarroud

Entanet eo pobl Bro-C'hall gant ar galv da Emvod ar Stadoù meur embannet e 1788. Sieyès a skriv e flemmskrid a-raok an Dispac'h gall. Ar pal a oa da reiñ un hent da kannaded an Trede-urzh da geñver ar pezh a vefe da c'hortoz evel reizhadurioù digant an emvod. Adal ar 5 a viz Mae 1789 e krog sioul penn-kentañ ar Reveulzi gant ur stourm gwirel e Versailles. Ur stourm a grog evit degas nevezinti da geñver aozadur ar gevredigezh hag aozadur an emvod e-unan.
# Quadi

Ar g-Quadi zo ur bobl c'herman, marteze german ha kelt, meneget gant an istorour roman Tacitus.

## Istor

Dianav eo o orin. Abred e oant deuet da chom e Moravia, hervez Tacitus (Germania, XLII, 1), Er bloaz 166, en amzer an impalaer Marcus Aurelius, e treuzjont an Danav, a-gevret gant ar bobl Marcomanni, da vont en Impalaeriezh roman, ha goude da lakaat seziz war Aquileia. Kaset e voent kuit gant an arme roman.
# Qingdao

Qingdao (青岛 e sinaeg, Qīngdǎo e pinyin) (skrivet Tsingtao ha Tsingtau gwechall e yezhoù Europa) zo ur gêr vras en arvor Republik Pobl Sina, e proviñs Shandong. Poblet eo gant 8 715 100 a dud (e 2010).
Etre 1898 ha 1914 e oa Qingdao un drevadenn alaman, en Impalaeriezh trevadennel Alamagn. Da vare ar Brezel-bed Kentañ e voe aloubet gant Japaniz. E 1928 e voe staget ouzh Republik Sina en-dro, met adtapet e voe gant Japaniz, e-kerzh an an eil Brezel etre Sina ha Japan. Goude an Eil Brezel-bed, e 1949, e voe staget da vat ouzh Republik Pobl Sina.
E-pad C'hoarioù Olimpek hañv 2008 e oa bet dalc'het ar c'henstrivadegoù bageal e Qingdao.
a vo kavet e Wikimedia Commons.
# Qix

Qix :
| Embanner | Taito Corporation |
| Diorroer | Taito Corporation |
| Aozer | Randy ha Sandy Pfeiffer |
| Deiziad | 1981 |
| Doare ar c'hoari | betek daou c'hoarier a bep eil |
Qix a zo ur c'hoari video, bet embannet e 1981 gant an embregerezh japanat Taito Corporation.
Aroueziet e vez ar c'hoarier gant ur fulenn pe un diamant ha ret eo dezhañ aloubiñ, da vihanañ, 75 % eus un hirgarrezenn vras ha goullo evit tizhout al live da-heul.
Evit hen ober e c'hall ar c'hoarier mont a-hed n'eus forzh peseurt linenn (o kregiñ gant bord ar skramm) ha, da c'houde, kuitaat e dachennad evit krouiñ ul linenn all. Ma teu-eñ a-benn eus e dresadenn e c'hounez muioc'h a blas hag diskouezet e vo en un doare fetis.
Redet eo koulskoude ar c'hoarier war ar C'hix, ur grouadur estren d'ar fiñvadennoù erratik ha dirakwelus. Ma tizhet war ar C'hix pe unan eus ar grouaduroù niverus kas kuit war eñ a-blaen, war ul linenn diserret (ur Stix), ya da goll ur vuhez.
Greüs eo tresañ stixoù goustad, taolont ar doubl er poentoù. Met dre ma koazhe an egor en-dro eñ, dont da fourgasus ar C'hix.